钦定古今图书集成/明伦汇编/氏族典/第339卷 > 刘勉之
## 钦定古今图书集成/明伦汇编/氏族典/第339卷 > 刘勉之

按《宋史刘勉之传》：“勉之字致中，建州崇安人。自幼强
学，日诵数千言。逾冠，以乡举诣太学。时伊、洛之学不
行，勉之求得其书，潜抄而默诵之。谯定至京师，勉之
闻其邃《易》学，遂师事之。已而厌科举业，揖诸生归，见
刘安世、杨时皆请业焉。及至家，即邑近郊结草为堂，
读书其中，与胡宪、刘子翚相往来，日以讲论切磋为”
事。绍兴间，吕本中疏其行义志业以闻，特召诣阙。秦
桧方主和，勉之知不与合，即谢病归，杜门十馀年，所

不复出。其友朱松卒，属以后事，且戒其子熹受学。勉
之经理其家，而诲熹如子侄。熹之得道，自勉之始。绍
兴十九年卒，年五十九。